रात के तापमान में एक डिग्री की गिरावट
जिलेभर में सर्दी का असर जोरों पर है। दिन के साथ रात के तापमान में भी गिरावट हो रही है। दिन के तापमान में आधा डिग्री तथा रात के तापमान में एक डिग्री की गिरावट दर्ज की गई। तापमान में लगातार हो रही गिरावट से लोगों की कंपकंपी छुट रही है। आलोक ऋतु वैधशाला से मिली जानकारी के अनुसार बीते दो दिनों में दिन के तापमान में डेढ़ डिग्री तथा रात के तापमान में एक डिग्री की गिरावट हुई। शुक्रवार को अधिकतम तापमान 24 डिग्री तथा न्यूनतम तापमान 6 डिग्री दर्ज किया गया। गुरुवार को अधिकतम तापमान 24.5 बुधवार को 25.5 डिग्री था, वहीं रात का तापमान गुरुवार को 7 डिग्री बुधवार को 7.7 डिग्री था। तापमान में लगातार गिरावट से ठंड का अहसास बढ़ता जा रहा है। शीतलहर के कारण दिन में भी लोग स्वेटर, मफलर, शॉल, कंबल आदि पहन कर निकल रहे हैं। शुक्रवार को दिन में धूप में तेजी नहीं थी, जिससे लोगों को दिन में भी कंपकंपी छुटती रही। शाम ढलने के साथ ही वातावरण में गलन बढ़ने से बाजारों में भी सन्नाटा पसर रहा है।
bho_Deva hin_Deva